Poziv na podnošenje prijava štete od prirodne nepogode - suša

Temeljem Odluke župana Međimurske županije (KLASA: 320-06/25-02/9, URBROJ: 2109-01-26-1 od 17. 9. 2026. godine) o proglašenju prirodne nepogode - suše na području Općine Pribislavec zbog vremenskih nepogoda uzrokovanih sušom u drugoj polovini lipnja i tijekom srpnja i kolovoza 2026. godine, uslijed kojih su na navedenom području nastale velike materijalne štete na urodima poljoprivrednih kultura, posebice povrtlarskih kultura, ratarskih kultura kasnog roda, krmnog bilja i voćarskih kultura.

Prijava štete podnosi se na obrascu koji se može preuzeti na općinskoj web stranici te na ulazu u Općinu Pribislavec. Obrazac je potrebno ispuniti u svim dijelovima koji su označeni sivom bojom. Tako ispunjeni obrazac ubacite u sandučić na ulazu u Općinu Pribislavec ili ga dostavite skeniranog na e-mail: info@pribislavec.hr.

Rok za dostavu prijave je 28. 9. 2026. godine.

Ako mjesto na obrascu nije dostatno za upis svih čestica na kojima se nalazi kultura stradala uslijed prirodne nepogode molimo da koristite više obrazaca. Uz obrazac nisu potrebni drugi prilozi! Ukoliko imate pitanja u vezi sa ispunjavanjem obrasca molimo da sve upite upućujete na telefon 040 360 211 ili e-mail: info@pribislavec.hr, u uredovno radno vrijeme Jedinstvenog upravnog odjela Općine Pribislavec.

